„Studiem acum din punct de vedere al singuranţei călătorilor posibilitatea intrării bicicliştilor pe benzile unice de tramvai”, a declarat, miercuri, Gabriela Firea, în contextul în care a anunţat că trei linii de tramvai, respectiv 1, 16 şi 32, vor avea culoare unice de circulaţie.

Pezent la comandamentul convocat de primarul general, şeful Regiei Autonome de Transport Bucureşti (RATB), Adrian Mihail, a declarat, pentru MEDIAFAX, că nu ştie deocamdată cum arată proiectul privind intrarea bicicliştilor pe culoarele unice de tramvai.

„Aşteptăm să vedem şi noi proiectul propus de doamna primar. Eu încă nu ştiu despre ce este vorba”, a declarat şeful RATB.

Primăria Capitalei vrea să facă mai multe linii de tramvai cu garduri, astfel încât maşinile să nu mai pătrundă pe linii şi să incomodeze traficul tramvaielor. Primarul general a menţionat în acest sens linia tramvaiului 41, amenajată cu garduri încă de pe vremea când primar general era Traian Băsescu.

„Ştim cu toţii că linia lui 41 este un succes, de aceea liniile 16, 1 şi 32 vor avea culoare unice”, a declarat, primarul general, Gabriela Firea.

Liniile de tramvai 1, 16 şi 32, din Capitală, vor fi delimitate prin garduri metalice

Primarul general, Gabriela Firea, a anunţat, miercuri, că liniile tramvaielor 1, 16 şi 32 din Bucureşti vor avea benzi unice, delimitate prin garduri metalice, aşa cum sunt deja montate pe linia 41, iar astfel şoferii auto nu vor mai bloca circulaţia acestor mijloace de transport în comun.



Primăria Capitalei vrea să facă mai multe linii de tramvai cu garduri, astfel încât maşinile să nu mai pătrundă pe linii şi să incomodeze traficul tramvaielor. Primarul general a menţionat în acest sens linia tramvaiului 41, amenajată cu garduri încă de pe vremea când primar general era Traian Băsescu.

„Ştim cu toţii că linia lui 41 este un succes. De aceea, liniile 16, 1 şi 32 vor avea culoare unice”, a declarat, primarul Gabriela Firea.

Primarul general a convocat, miercuri, un comandament la care au participat atât reprezentaţii RATB cât şi ai Poliţiei, privind traficul din Capitală.

„Problema numărul unu a Capitalei, traficul, trebuie rezolvată dar nu putem face minuni, mai ales că în ultimii ani nu s-a investit în infrastructură”, a declarat, primarul general, Gabriela Firea.

Primarul general a convocat, miercuri, un comandament la care au participat atât reprezentaţii RATB, cât şi ai Poliţiei, privind traficul din Capitală.